Document ID: 32008R0834

KOMISIJAS REGULA (EK) Nr. 834/2008
(2008. gada 22. augusts),
ar ko groza Regulu (EK) Nr. 1319/2006 par konkrētas informācijas, kas attiecas uz cūkgaļu, apmaiņu starp dalībvalstīm un Komisiju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 192. panta 2. punktu saistībā ar tās 4. pantu,
tā kā:
(1)
Ar Komisijas Regulu (EK) Nr. 1319/2006 (2) ir noteikts, ka attiecībā uz iepriekšējo nedēļu dalībvalstis informē Komisiju par konkrētām kotācijām vēlākais katras nedēļas ceturtdienā.
(2)
Lai tirgus pārvaldības vajadzībām atjauninātu informāciju iegūtu pēc iespējas drīzāk un ņemot vērā tehnoloģiskos sasniegumus informācijas pārsūtīšanas jomā, kļūst nepieciešams informācijas nosūtīšanai atvēlēto termiņu saīsināt.
(3)
Tāpēc Regula (EK) Nr. 1319/2006 ir jāgroza.
(4)
Lai dalībvalstis varētu pielāgoties jaunajam informācijas nosūtīšanas termiņam, ir jāparedz, ka šo regulu piemēro no 2008. gada 1. septembra.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1319/2006 1. panta 1. punkta ievada teikumu aizstāj ar šādu tekstu:
“Vēlākais katras nedēļas trešdienā līdz plkst. 12.00 (pēc Briseles laika) dalībvalstis dara Komisijai zināmu šādu informāciju attiecībā uz iepriekšējo nedēļu:”.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 22. augustā

Labels: 12
18
17
6